b'\n_START_ARTICLE_\nNorsk grafisk museum\n_START_PARAGRAPH_\nNorsk grafisk museum ble etablert i 1991 som en stiftelse i Stavanger. Stavanger har v\xc3\xa6rt, og er et tyngdepunkt innen norsk grafisk industri. Museet ligger ved sj\xc3\xb8en, ytterst i vestre del av Stavanger havn ved Bjergsted, og holder til i et gammelt hermetikklager fra 1913. Lokalene er restaurert og tilbakef\xc3\xb8rt til opprinnelig stand. Norsk Grafisk Museum ble offisielt \xc3\xa5pnet 23. oktober 1993. I 2006 ble museet konsolidert med Stavanger Museum. 1. juli 2010 ble Stavanger Museum og Rogaland Kunstmuseum sl\xc3\xa5tt sammen til MUST \xe2\x80\x93 Museum Stavanger AS. Norsk Grafisk Museum er n\xc3\xa5 en del av MUST.'